Nafarroako Parlamentuko Mahaiak, 2020ko otsailaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Doneztebeko Oinarrizko Osasun Eskualdeko pediatriako lanpostuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz idatzizko erantzuna bidal dezan.

Iruñean, 2020ko otsailaren 10ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1.- Zenbat denbora egon da bete gabe, 2018ko urtarriletik galdera honi erantzuna ematen zion egunera arte, Doneztebeko Oinarrizko Eskualdeko pediatriako lanpostua?

2.- Departamentuak zer neurri hartu du lanpostu hori betetzeko?

3.- Noiz aurreikusten duzue behin betikoz betetzea?

4.- Osasun Departamentuak nola ase ditu Doneztebeko haurren laguntza pediatrikoaren arloko beharrizanak, pediatriako lanpostua bete gabe egon den epeetan?

5.- Osasun Departamentuak zer neurri darabil gogoan Nafarroako haur guztiei laguntza pediatriko ekitatezkoa eta eskuragarria bermatzeko?

Iruñean, 2020ko otsailaren 3an

Foru parlamentaria: Cristina Ibarrola Guillén